Diari Oficial de la Generalitat Valenciana


Sumari del DOGV 143, del 26-01-1984 (1984/802646)

CIRCULAR de 30 de desembre de 1983, de la Conselleria d'Economia i Hisenda de la Generalitat Valenciana, sobre confecció i tramitació de nòmines.
-------------------------------------------------------------------------------------------------------------------------------------------------

### Dades del document

Número de DOGV
:   143

Data del DOGV
:   26-01-1984

Secció del DOGV
:   ALTRES DISPOSICIONS

Número del document
:   1984/802646


Data del document
:   30-12-1983

Organisme emissor
:   Conselleria d'Economia i Hisenda

Tipus de document
:   Anunci

Anàlisi jurídica

Circular de 30 de desembre de 1983, de la Conselleria d'Economia i Hisenda de la Generalitat Valenciana, sobre confecció i tramitació de nòmines.  
Des del 1.r de gener del pròxim any 1984, la Generalitat Valenciana haurà de fer-se càrrec de la confecció i del pagament de les nòmines del personal contractat transferit a aquesta des de l'Administració Central.   
El Decret 143/1983, de 21 de novembre, pel qual s'aprova l'estructura orgànica de la Tresoreria General de la Generalitat Valenciana, li atribueix en l'article 2.n, lletra a), la confecció de nòmines.   
El Programa de Tresoreria General, per a l'exercici econòmic de 1984, inclou la mecanització de les nòmines com un dels objectius a cobrir per aquest Centre Directiu.   
Aquesta mecanització, tanmateix, és una tasca que ha d'abordar-se al llarg de tot l'exercici, gradualment.   
Per tot açò, fins que no es produesca la mecanització de les nòmines, cal dictar unes normes que permeten als Habilitats de Personal de conéixer els tràmits i requisits a què hauran d'ajustar les actuacions en relació a les nòmines que hagen de confeccionar normalment.   
En atenció a aquests motius, hom estima oportú dictar les següents:   
Primera  
INSTRUCCIONS  
A partir del 1.r de gener de 1984 totes les nòmines no mecanitzades, que són confeccionades per al pagament d'havers del personal dependent de la Generalitat Valenciana, s'ajustaran al model que apareix incorporat, com a Annex I, a aquesta Circular.   
Segona  
Les retribucions bàsiques, les complementàries i l'ajuda familiar que puguen correspondre a cada funcionari, contractat laboral o administratiu i, en general, a qualsevol persona dependent de la Generalitat Valenciana, hauran d'integrar-se en una sola nòmina.   
Tercera  
Abans del dia 7 de cada més, en la Intervenció Delegada de la Conselleria corresponent haurà d'haver un exemplar de la nòmina, acompanyat dels documents comptables, "OP". Un altre exemplar, sense documents comptables, haurà de remetre's a la Tresoreria General, dins del mateix termini.   
Per a la confecció dels "OP" o "ADOP", si convé, així com dels Indexs corresponents, els Habilitats rebran les instruccions escaients dels Interventors Delegats de la Conselleria a què pertanya el personal inclòs en la nòmina.   
Quarta  
Caldrà fer dos classes de nòmina: una incloent-hi tot el personal funcionari, i l'altra, incloent-hi el personal contractat administratiu o laboral o administratiu.   
Cinquena  
L'ordre d'inclusió del personal en les nòmines de cada Servei es farà prenent com a criteri el d'agrupar tots aquells que pertanyen a un mateix Programa dels establerts en la Llei del Pressupost de la Generalitat Valenciana per a 1984.   
Sisena  
Quan el personal inclòs en una nòmina estiga adscrit a Programes pressupostaris distints, dins de cada nòmina haurà de cumplimentar-se un resum per aplicacions pressupostàries, distint per a cada un dels programes.   
Setena  
Les nòmines hauran de ser autoritzades pel Director General responsable del Programa o pel Secretari General Tècnic. Aquesta facultat podrà ser delegada en una altra autoritat o funcionari, pero la delegació haurà d'efectuar-se de forma expressa i comunicar-la a la Intervenció Delegada.   
Vuitena  
A les nòmines que s'envien a la Tresoreria General i a la Intervenció Delegada caldrà adjuntar, si convé, fotocòpia dels models TC-1 i TC-2 de la Seguretat Social, degudament formalitzats, que hauran de substituir el model TC-1/22 i l'exemplar de la nòmina que, fins ara, venien presentant els Habilitats davant les Tresoreries Territorials de la Seguretat Social.   
Novena  
Al final de l'exercici de 1984, i d'acord amb el que estableix la normativa fiscal vigent, els Habilitats hauran de formalitzar el model 190, on consten les retribucions i les retencions, a compte de l'Impost sobre la renda de les persones físiques, efectuades en les nòmines confeccionades per ells.   
Desena  
A partir del dia 1 de gener de 1984 i en el termini reglamentàriament establert, els Habilitats procediran a donar d'Alta en la Seguretat Social, dins de la Generalitat Valenciana, a tot el personal transferit.   
A aquests efectes els números d'empresa de la Generalitat Valenciana en la Seguretat Social són els següents:   
Alacant: 03/083934/13   
Castelló: 12/034879/89   
València: 46/141198/44   
València, a 30 de desembre de 1983.   
El Conseller d`Economia i Hisenda,  
ANTONI BIRLANGA I CASANOVA  
Veure imatge